30 



Bäpstische, wie deß Baronii, gebogen vnnd gezwungen ist: Man findet drinnen 

 eine anleitung vnd promptuarium locorum communium, wann es von nöhten, in 

 den Patribus mehr nachzuschlagen. Krieg vnnd verderbung deß Teuschen- 

 landes haben wir leider auch für Augen; diß Etzpflaster (wie ich vor vier 

 Jahren de Cometa. geschriben) ist vns allbereit auff das faule fleisch gelegt, 

 vnd fahet an auff das lebendig einzufressen, Nunmehr beginnen wir nach 

 lindem öl deß Kirchenfridens, welches das vielermelte Buch de Rep: Eccle- 

 siastica fail spricht, zutrachten, der härbe Essig der beissigen Predigten wider 

 Papisten, Calvinisten, Lutheraner, will nun mehr zu scharff vnd gar vnleidlich 

 werden. Ich kan derhalben nicht verreden, das man schon jetzo nach Refor- 

 mationibus dencke, wiewol es noch weit biß zu den bestimpten 60. Jahren ist. 

 Oder haben meine Widersacher nicht gnug hieran, so will ich jhnen es mit 

 gelehrter Leut öffentlichen Schrifften von vnderschidlichen Partheyen dar- 

 thuen, daß man auff das eigentliche intentum Spalatensis in re & modo dringe, 

 das nemlich der friden nöhtig aber kein besser mittel hierzu, dann alle Newe- 

 rungen fahren lassen, vnd das alte, was nemlich die reine Patres JEcclesiastici 

 von so vielen streittigen Sachen geschriben, wider herfür gezogen. Bleibt also 

 mein Prognosticum mit seinen ehren, dieser einred halben (das Spalatensis 

 widerruffen) noch zur zeit in suspenso. Vnn hab ich hiermit genugsam auß- 

 geführt, warumb ich meinen Widersachern, die mich immerzu nur auff Men- 

 schen weisen, nur auff ein einigen Theologum dringen, ders mit mir halte, 

 warumb ich jhnen, Sprech ich, den M. Antonium de Dominus, das ist (sein 

 Buch, vnd nit sein Person) fürgehalten, jhnen darmit das Maul etlicher 

 massen zustopften. 



Zu dem aber, das er in Notwendigkeit der Reformation vnsers Evange- 

 lischen wesens, vnd in verwerffung vnserer vnordnungen, so gar genaw mit 

 mir vnd meinem Prognostico eintrifft, ist auch diß kommen, das ich jhne eben 

 in dem jenigen articulo de persona Christi, vmb welches willen ich allhie von 

 der Lutherischen Communion außgeschlossen werde, gantz vnd gar einerley 

 meinung mit der Römischen Kirchen, vnd consequenter mit den Patribus Eccle- 

 |S. 25 D] siasticis befunden. Weil dann kein anders dogma zwischen mir vnd den sub- 

 scriptoribus Concordire streitig, (das oberig, so den Tlieologis am wehisten thut, 

 ist nur allein von der praxi dispidandi, concionandi, arguendi &c. Von bestel- 

 lung vnd discipliirirung deß Ministerü. damit auff dessen seitten aller mög- 

 lichster fürschub zum friden gegeben werde) so verstehet es sich selbsten, das 

 ich den gerühmeten Consensium mit diesem Spalatensi keins wegs auff alle 

 vnd jede dogmata von not wegen verstanden haben wollen, da er etwa hie 

 vnd da noch zuviel Bäpstisch geschriben, viel weniger, das ich einen einigen 



